Diari Oficial de la Generalitat Valenciana


Sumari del DOGV 7882, del 27-09-2016 (2016/7247)

Aprovació definitiva de la modificació dels estatuts del Consorci per a la Recuperació Econòmica i de l'Activitat de la Marina Alta (Creama).
---------------------------------------------------------------------------------------------------------------------------------------------

### Dades del document

Número de DOGV
:   7882

Data del DOGV
:   27-09-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/7247


Data del document
:   15-09-2016

Organisme emissor
:   Consorci per a la Recuperació Econòmica i de l'Activitat de la Marina Alta, CREAMA

Tipus de document
:   Anunci

Aprovació definitiva de la modificació dels estatuts del Consorci per a la Recuperació Econòmica i de l'Activitat de la Marina Alta (Creama). [2016/7247]  
S'informa el públic que Sebastián Cañadas Gallardo, president del Consorci per a la Recuperació Econòmica i de l'Activitat de la Marina Alta (Creama), per Resolució d'aquesta Presidència número 15/2016, de data 5 de setembre de 2016, ha convingut:  
Amb l'acord previ adoptat per la Comissió Executiva de Creama, en sessió ordinària de 3 de novembre de 2015, la Junta General del Consorci per a la Recuperació Econòmica i de l'Activitat de la Marina Alta, en sessió ordinària de 25 de novembre de 2015, al punt sisé, va acordar aprovar inicialment i provisionalment l'avantprojecte de modificació ?per incorporació d'un últim paràgraf- de l'article 3 dels estatuts del Consorci per a la Recuperació Econòmica i de l'Activitat de la Marina Alta (Creama).  
El projecte de modificació dels estatuts del consorci va ser sotmés a informació pública per un termini de 30 dies, informació que es va realitzar en el Butlletí Oficial de la Província d'Alacant, en el tauler d'edictes de cada entitat local consorciada i en el Diari Oficial de la Comunitat Valenciana.  
Tenint en compte que per cada entitat consorciada s'ha ratificat el precitat acord consorcial de modificació de l'article 3 dels estatuts del consorci, sense cap al·legació.  
Fent ús de les facultats que em van resultar conferides per l'antecedent acord de la Junta General de Creama, resolc:  
  
Primer. Elevar a definitiva l'aprovació del projecte de modificació ?per incorporació d'un últim paràgraf- de l'article 3 dels estatuts del Consorci per a la Recuperació Econòmica i de l'Activitat de la Marina Alta (Creama), que quedarà redactat com segueix:  
  
Article 3. Capitalitat, seu de Creama i administració pública a què s'adscriu  
La capitalitat del consorci radicarà de forma rotativa en cada un dels municipis consorciats, coincidint amb l'exercici anual que es fixa en el període comprés entre l'1 de gener i el 31 de desembre de cada any.  
  
Els òrgans de govern, administració i el domicili de l'entitat consorciada es fixaran per la Junta General en el domicili que considere més convenient i servisca millor als seus interessos, no tenint per què coincidir amb la capitalitat, que és rotativa.  
Creama s'adscriu a la Diputació Provincial d'Alacant, el règim jurídic de la qual determinarà l'ordenament pressupostari, comptable i de control economicofinancer i patrimonial pel qual regularà el consorci.  
  
  
Segon. Publicar la present resolució en el Butlletí Oficial de la Província d'Alacant i en el Diari Oficial de la Comunitat Valenciana.  
  
Tercer. Significar que el text, ara modificat, alterarà el del precepte que es tracta, el tenor del qual s'incorporarà al text estatutari acordat definitivament per la Junta General Consorcial, en sessió de 3 de març de 1997 (BOPA de 27.03.1997) de resultes de l'acord inicial de la Junta General adoptat en sessió de 5 de novembre de 1996 (BOPA de 21.11.1996).  
  
Quart. Donar compte d'aquesta resolució a la Junta General i a la Comissió Executiva del consorci.  
  
Dénia, 15 de setembre de 2016.- El president: Sebastián Cañadas Gallardo.